Carcaixent posa a disposició de Sanitat espais municipals per a una vacunació massiva
09 de febrer de 2021

Carcaixent

L’Ajuntament de Carcaixent ha posat a disposició de la Conselleria de Sanitat diversos espais municipals per facilitar la vacunació massiva que està estudiant dur a terme la Generalitat Valenciana, una volta reba a les properes setmanes les vacunes que està esperant de distintes farmacèutiques. En este sentit, la regidora delegada de Salut, Teresa Oliver, s’ha posat en contacte amb el Centre de Salut per posar a disposició de la campanya de vacunació algunes instal·lacions municipals com el CIM o el Pavelló d’Esports, en funció de les necessitats que es puguen detectar.

Teresa Oliver ha destacat que des de l’Ajuntament «anem a donar totes les facilitats possibles perquè s’immunitze quant abans a la ciutadania. Davant una circumstància com la que estem vivint, hem de juntar esforços i col·laborar entre les diferents administracions al màxim nivell». En esta línia, la regidora ha volgut recordar que el contacte amb la direcció del Centre de Salut ha sigut «continu i fluït» des del primer moment, i que s’han anat atenent totes les demandes que s’han plantejat.

Inici vacunació Carcaixent

Hui ha començat a la Residència Mare de Déu d’Aigües Vives la vacunació del personal i les persones usuàries de la Residència Verge d’Aigües Vives a les que se’ls ha inoculat la primera dosi de la vacuna de Pfizer. En tres setmanes se’ls posarà la segona dosi. Tal i com va informar Salut Pública, en els propers dies es vacunarà al personal i usuàries i usuaris del Centre de Dia i el Centre Ocupacional el Clot i les persones gran dependents que estan a casa i als seus cuidadors/es principals així com al personal del Servei d’Ajuda a Domicili municipal. En l'última reunió amb Salut Pública es va avançar que s’anirà avisant sobre els pròxims col·lectius a vacunar segons marque el protocol general de vacunac